钦定古今图书集成/明伦汇编/官常典/第057卷 > 齐文王侧
## 钦定古今图书集成/明伦汇编/官常典/第057卷 > 齐文王侧

按《史记·齐悼惠王世家》，“悼惠王子襄，是为哀王。文帝
元年，哀王卒，太子侧立，是为文王。齐文王元年，汉以
齐之城阳郡立朱虚侯为城阳王，以齐济北郡立东
牟侯为济北王。二年，济北王反，汉诛杀之，地入于汉。
后二年，孝文帝尽封齐悼惠王子罢军等七人皆为
列侯。齐文王立十四年，无子，国除，地入于汉。”〈按侧汉书作则〉